text: алатау округі жетісудың ресей құрамына енген аймағын басқару үшін үлкен орда приставы негізінде құрылған (1856) бөлік. оның құрамына семей облыс қапал округінің оңтүстік бөлігі, қаратал және іле өзенінің арасындағы жерлер, іле, күнгей және теріскей алатау аумағы енді. орталығы қапалдан верныйға көшірілді. жер көлемі 162 мың км2, халқының саны 160 мың адам, оның ішінде: қазақтар 100 мың, қырғыздар 50 мың, орыстар 6900, басқа ұлттар 3100 адам болды. алғашында семей облыс әскери 1865 жылдан түркістан облысына қарады. 1867 ж. түркістан құрылғаңда алатау округі жетісу облысына айналды.